[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.10.21

COM(2009) 548 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

A BIZOTTSÁG 2. PÉNZÜGYI JELENTÉSE AZ EURÓPAI PARLAMENTNEK ÉS A TANÁCSNAK az EURÓPAI MEZŐGAZDASÁGI GARANCIAALAPRÓL – 2008-AS KÖLTSÉGVETÉSI ÉV {SEC(2009) 1368 végleges}

TARTALOMJEGYZÉK

1. KÖLTSÉGVETÉSI ELJÁRÁS 5

1.1. A 2008. évi előzetes költségvetés-tervezet 5

1.2. 2008. évi költségvetés-tervezet 5

1.3. A 2008. évre vonatkozó módosító indítvány 5

1.4. Az EMGA-hoz rendelt célhoz kötött bevételek 5

1.5. A cukorágazat ideiglenesen rendelkezésre álló szerkezetátalakítási összegeit érintő bevételek 6

1.6. A 2008. évi költségvetés elfogadása 6

1.7. A költségvetés 3/2008. számú módosítása 7

1.8. Az EMGA költségvetésének részesedése a teljes uniós költségvetésből 7

2. KÉSZPÉNZHELYZET ÉS AZ ELŐIRÁNYZATOK KEZELÉSE 7

2.1. Az előirányzatok kezelése 7

2.1.1. A 2008. költségvetési évre rendelkezésre álló előirányzatok: 7

2.1.2. A 2007. évről automatikusan átvitt előirányzatok 8

2.2. Havi kifizetések 9

2.2.1. Havi kifizetések a tagállamoknak 9

2.2.1.1. Havi kifizetések a felmerülő kiadások fedezésére 9

2.2.1.2. A 2008. évi havi kifizetésekről szóló határozatok 9

3. A 2008-AS EMGA-KÖLTSÉGVETÉS VÉGREHAJTÁSA 9

3.1. Bevezetés 9

4. A 2008. ÉVI MEZŐGAZDASÁGI KÖLTSÉGVETÉS VÉGREHAJTÁSÁRA VONATKOZÓ MEGJEGYZÉSEK 10

4.1. A mezőgazdasági piacokon történő intervenciók 10

4.2. Közvetlen támogatások 11

5. A CÉLHOZ KÖTÖTT BEVÉTELEK FELHASZNÁLÁSÁRA VONATKOZÓ MEGJEGYZÉSEK 11

5.1. Az EMGA-hoz rendelt bevételek 11

5.2. A cukorágazat ideiglenesen rendelkezésre álló szerkezetátalakítási összegei 12

6. A CUKORIPAR SZERKEZETÁTALAKÍTÁSI ALAPJÁNAK VÉGREHAJTÁSÁRA VONATKOZÓ MEGJEGYZÉSEK 12

7. A KIADÁS TÍPUSA SZERINTI LEBONTÁS 12

1. MELLÉKLET 2. MELLÉKLET 3. MELLÉKLET 4. MELLÉKLET 5. MELLÉKLET 6. MELLÉKLET | 2008. ÉVI KÖLTSÉGVETÉSI ELJÁRÁS – EMGA KÖTELEZETTSÉGVÁLLALÁSI ELŐIRÁNYZATOK AZ EMGA KÖLTSÉGVETÉSE AZ EU 2002–2008. ÉVI KÖLTSÉGVETÉSÉNEK VISZONYLATÁBAN AZ EMGA-KÖLTSÉGVETÉS VÉGREHAJTÁSÁNAK ELEMZÉSE – 2008-AS KÖLTSÉGVETÉSI ÉV AZ EMGA-KÖLTSÉGVETÉS VÉGREHAJTÁSÁNAK ELEMZÉSE – 2008-AS KÖLTSÉGVETÉSI ÉV. CÉLHOZ KÖTÖTT BEVÉTELEK. C4 ÉS C5 EMGA-KIADÁSOK JOGCÍMCSOPORTONKÉNT ÉS TAGÁLLAMONKÉNT - 2008-AS KÖLTSÉGVETÉSI ÉV AZ EMGA-T ÉRINTŐ KIADÁSOK MEGOSZLÁSÁNAK ALAKULÁSA A 2003–2008 KÖLTSÉGVETÉSI ÉVEKBEN |

Megjegyzés: Ezt a jelentést kiegészíti egy részletes bizottsági munkadokumentum. E munkadokumentum teljes szövege (angol nyelven) és a csatolt táblázatok (angol nyelven) a Mezőgazdasági Főigazgatóság Europa honlapján is elérhetők lesznek (http://ec.europa.eu/agriculture/fin/finrep_en.htm). |

KÖLTSÉGVETÉSI ELJÁRÁS[1]

A 2008. évi előzetes költségvetés-tervezet

A 2008. évi előzetes költségvetés-tervezetet a Bizottság 2007. május elején fogadta el és terjesztette a Költségvetési Hatóság elé. Az Európai Mezőgazdasági Garanciaalap (EMGA) részére javasolt – a 2007–2013 közötti pénzügyi keret 2. fejezetéből finanszírozott – kötelezettségvállalási előirányzatok teljes összege 42 498,99 millió EUR.

2008. évi költségvetés-tervezet

A 2008. évi költségvetési tervezetet a Tanács 2007 júliusában fogadta el. Az EMGA előirányzatai 550,0 millió EUR-val csökkentek az előzetes költségvetés-tervezethez képest.

A 2008. évre vonatkozó módosító indítvány

2007 októberében a Bizottság elfogadta a 2008. évi előzetes költségvetés-tervezetre vonatkozó 2. számú módosító indítványt, amely 41 166,49 millió EUR-ban határozta meg az EMGA-ra vonatkozó előirányzati igényeket – ez 1 332,5 millió EUR-val volt alacsonyabb az előzetes költségvetés-tervezet vonatkozó összegénél.

Az EMGA-hoz rendelt célhoz kötött bevételek[2]

A közös agrárpolitika finanszírozásáról szóló 1290/2005/EK tanácsi rendelet[3] 34. cikke értelmében a megfelelőségi vizsgálatok határozatai szerinti pénzügyi kiigazításokból, a szabálytalanságokból és a tejilletékből származó bevételeket az EMGA kiadásainak finanszírozására kell felhasználni. Az említett szabályok értelmében a célhoz kötött bevételeket – részben vagy egészben – az EMGA-ból fedezett kiadások finanszírozására lehet fordítani. Amennyiben e bevételek egy részét nem használják fel, a fennmaradó részt automatikusan átvezetik a következő költségvetési évre.

A 2008. évi költségvetés megállapításakor elvégezték az említett bevétel becslését mind a következő költségvetési évre, mind pedig arra az összegre vonatkozóan, amely várhatóan a 2007. költségvetési évről a 2008. költségvetési évre átvitelre kerül. Ezt a becslést számításba vették a költségvetési hatóság által elfogadott 2008. évi költségvetési előirányzatokban. Nevezetesen:

- a megfelelőségi vizsgálatok miatti visszavonásokból és szabálytalanságokból eredő bevételt 500,0 millió EUR-ra, illetve 80,0 millió EUR-ra becsülték, míg a tejilletékből származó bevételt 219,0 millió EUR-ra. Így a célhoz kötött bevételeknek a 2008. költségvetési évben várhatóan keletkező összegét 799,0 millió EUR-ra becsülték.

- a célhoz kötött bevételeknek a 2007. évi költségvetési évből 2008-ra átvezetni tervezett összegét 1 138 millió EUR-ra becsülték.

Az 1 937,0 millió EUR-t kitevő teljes összeget olyan formában vették figyelembe, hogy a gyümölcs- és zöldségágazat termelői szervezeteinek működési alapjaira igényelt előirányzatokat 467,0 millió EUR-val, az egységes támogatási rendszer számára igényelt előirányzatokat pedig 1 470,0 millió EUR-val csökkentették. Ezekre a költségvetési hatóság 105,0 millió és 27 220,0 millió EUR-t bocsátott rendelkezésre.

A cukorágazat ideiglenesen rendelkezésre álló szerkezetátalakítási összegeit érintő bevételek[4]

A cukorágazat ideiglenesen rendelkezésre álló szerkezetátalakítási összegeit célhoz kötött bevételként kell kezelni, amely a cukoripar szerkezetátalakítási támogatásának, illetve a cukoripar szerkezetátalakítási alapjában meghatározott egyéb támogatásoknak a finanszírozására fordítandó. A 2006/2007 és a 2008/9 közötti gazdasági években ezek az összegek a tagállamok piaci résztvevői tulajdonában lévő, cukorra, inzulinszirupra és izoglükózra vonatkozó mennyiségi kvótákból erednek, amelyeket a tagállamok két részletben, az adott év március 31-ig, illetve november 30-ig fizetnek be az alapba. A 2008. évi költségvetés megállapításakor a fenti becsült bevétel 2 374,0 millió EUR volt a következő költségvetési évre vonatkozóan. Ugyanakkor arra számítottak, hogy a 2007. költségvetési évről 530,0 millió EUR-t fognak átvezetni a 2008. évi költségvetésbe.

A 2008. évi költségvetés elfogadása

Az Európai Parlament 2007 decemberi plenáris ülésén fogadta el a 2008. évi költségvetést, 10 millió EUR összeggel növelve a Tanács második olvasatában az EMGA részére indítványozott összegeket.

Az EMGA keretében eredetileg rendelkezésre álló kötelezettségvállalási és kifizetési előirányzatok összege 40 876,5 millió EUR és 40 945,6 millió EUR volt. Emellett 19,8 millió EUR összegű kötelezettségvállalási előirányzat (a 11 02 03 01. jogcímhez kapcsolódóan) került a tartalékból átcsoportosításra, így a teljes kötelezettségvállalási előirányzat 40 896,3 millió EUR volt. A kötelezettségvállalási és kifizetési előirányzatok közötti különbség abból ered, hogy a mezőgazdasági termékek promóciójára, a mezőgazdasági szakpolitikai stratégiát és koordinációt érintő intézkedésekre, a halászati piacokra vonatkozó intézkedésekre, valamint az állat- és növényegészségügyi intézkedésekre szánt, közvetlenül a Bizottság által teljesített kifizetések esetében differenciált előirányzatokról van szó.

A mezőgazdaság és vidékfejlesztés vonatkozásában (05. szakpolitikai terület) a kiadások elsősorban a mezőgazdasági piacokon történő intervenciókra vonatkoznak, ahol a kötelezettségvállalási előirányzatok összegét 4 032,4 millió EUR-ra becsülték, közvetlen támogatásokra pedig 36 832,0 millió EUR összeget irányoztak elő. Ezenkívül a 2008. évi költségvetésbena kötelezettségvállalási előirányzatok összege 281,7 millió EUR az állat- és növényegészségügyi intézkedésekre (17. szakpolitikai terület), valamint 32,5 millió EUR a halászati piacokra vonatkozó intézkedésekre (11. szakpolitikai terület).

A költségvetés 3/2008. számú módosítása

2008 júniusában a Bizottság javaslata alapján a költségvetési hatóság módosítást fogadott el (KM 3/2008. sz.) a 2008-as költségvetés kötelezettségvállalási és kifizetési előirányzatai tekintetében, amelyben 130,0 millió EUR-t kitevő összeggel növelte a kötelezettségvállalási előirányzatokat és 63,95 millió EUR összeggel a kifizetési előirányzatokat az állat-egészségügyi sürgősségi alap részére (17. szakpolitikai terület – állat- és növényegészségügyi intézkedések) a több tagállamot érintő, a kéknyelv-betegség terjedése elleni sürgősségi vakcinázási kampány költségeinek finanszírozása érdekében.

Az EMGA költségvetésének részesedése a teljes uniós költségvetésből

Az EMGA végső költségvetésének (kötelezettségvállalási előirányzatok) a 2002–2008-as időszakra szóló teljes uniós költségvetésből való részesedését lásd a 2. mellékletben.

KÉSZPÉNZHELYZET ÉS AZ ELŐIRÁNYZATOK KEZELÉSE

Az előirányzatok kezelése

A 2008. költségvetési évre rendelkezésre álló előirányzatok:

A költségvetés kiadási szakasza (1) | Kötelezettségvállalási előirányzatok | Kifizetési előirányzatok |

1. Eredeti előirányzatok az EMGA számára (2) | 40 896 318 768 | 40 945 600 500 |

2. A költségvetés módosítása | 130 000 000 | 63 950 000 |

3. Végleges előirányzatok az EMGA számára, amelyből: | 41 026 318 768 | 41 009 550 500 |

3a. A megosztott irányításra vonatkozó előirányzatok (az EU-10-re vonatkozó átmeneti vidékfejlesztési eszköz (TRDI) (3) nélkül) | 40 510 000 000 | 40 510 000 000 |

3b. Közvetlen kifizetésekre vonatkozó előirányzatok (4) | 516 318 768 | 379 550 500 |

3c. Az EU-10-re vonatkozó átmeneti vidékfejlesztési eszköz (TRDI) előirányzatai | 0 | 120 000 000 |

(1) A 2008. évi célhoz kötött bevételi előrejelzés, valamint a 1605/2002/EK tanácsi rendelet 10. cikkével összhangban a célhoz kötött bevételeknek a 2007. évi költségvetési évről 2008-ra átvezetni tervezett összegének a figyelembevételével a 2008. évi költségvetésbe bekerült előirányzatok. (2) Az eredeti kötelezettségvállalási előirányzatok közé tartozik egy 19 828 768 EUR nagyságú összeg, amely a tartalékból került átutalásra a 11 02 03 01. jogcímhez kapcsolódóan. (3) TRDI: Átmeneti vidékfejlesztési eszköz az EU tíz új tagállama részére (4) A kötelezettségvállalási előirányzatok 80 %-a a DG SANCO-ra vonatkozik. A többi a DG AGRI-ra és DG MARE-ra vonatkozik egyenlő arányban. |

A 2008. pénzügyi évre rendelkezésre álló előirányzatok felhasználása

Intézkedés | Kötelezettségvállalási előirányzatok felhasználása | Kifizetési előirányzatok felhasználása |

Megosztott irányítás (az EU-10-re vonatkozó TRDI nélkül) (1) | 42 958 379 420,35 | 42 958 379 420,35 |

Közvetlen kiadások | 506 917 349,70 | 288 467 538,09 |

TRDI EU 10 | 0,00 | 14 087 299,00 |

Összesen (beleértve a cukoripar szerkezetátalakítási alapját) A cukoripar szerkezetátalakítási alapja Összesen (a cukoripar szerkezetátalakítási alapja nélkül) | 43 465 296 770,05 1 284 099 717,06 42 181 197 052,99 | 43 260 934 257.44 1 284 099 717,06 41 976 834 540,38 |

(1) Lekötött összegek. A kapott célhoz kötött bevételekkel csökkentett kötelezettségvállalás és kifizetés: 38 803 889 878.22 EUR.

A 2008-as költségvetési évben a ténylegesen felhasznált kötelezettségvállalási előirányzatok teljes összege 43 465 296 770,05 EUR, a tényleges kifizetési előirányzatok teljes összege pedig 43 260 934 257,44 EUR volt.

A 2007. évről automatikusan átvitt előirányzatok

A 2007. évről a 2008. évre átvitt összegek | Kötelezettségvállalások | Visszavont kötelezettségvállalások | Kifizetések | Törölt előirányzatok |

Átvitt előirányzatok | 24 884 835,15 | 1 507 033,19 | 22 760 724,02 | 617 077,94 |

A 2007. évről a 2008. évre automatikusan átvitt összegek csak nem differenciált előirányzatokhoz rendelt közvetlen kiadásokat érintettek. Amint a fenti táblázatban látható, a 2007. évről a 2008. évre 24,9 millió EUR átvitelére került sor. 2008-ban ebből az átvitt összegből 1,5 millió EUR összegű kötelezettségvállalás visszavonására került sor. A kifizetések 22,8 millió EUR-t tettek ki, és a törölt összeg 0,6 millió EUR volt.

Havi kifizetések

Havi kifizetések a tagállamoknak

Havi kifizetések a felmerülő kiadások fedezésére

A közös agrárpolitika finanszírozásáról szóló, 2005. június 21-i 1290/2005/EK tanácsi rendelet 15. cikke előírja, hogy „ a havi kifizetéseket a Bizottság a tagállamok akkreditált kifizető ügynökségeinél a referencia-hónapban felmerült költségek fedezésére (…) utalja át .” A havi kifizetéseket a tagállam részére legkésőbb a felmerült kiadások szerinti hónapot követő második hónap harmadik munkanapján kell átutalni.

A havi kifizetések a már végrehajtott nettó kiadások visszatérítését jelentik (a bevétel levonása után), amelyek a tagállamok által megküldött havi nyilatkozatok[5] alapján rendelkezésre állnak; a kiadások és bevételek havi elszámolását a részletes nyilatkozatok alapján ellenőrzik és módosítják[6]. Véglegessé továbbá a következő évi ellenőrzéseket követően válnak a számlaelszámolási eljárás során hozott határozatok alapján.

A tagállamok 2007. október 16-a és 2008. október 15-e között a kifizetéseket a havi kifizetések rendszerének keretében hajtották végre. Ezenkívül a Bizottság korlátozott számú intézkedésekre közvetlen kifizetéseket hajt végre 2008. december 31-ig.

A 2008-as költségvetési évben az érintett havi kifizetések nettó összege 38 803 889 878,22 EUR volt.

A 2008. évi havi kifizetésekről szóló határozatok

A 2008. költségvetési év során a Bizottság a havi kifizetések tekintetében tizenkét határozatot fogadott el. 2008 decemberében határozatot fogadott el egy további, az arra az évre elszámolandó összes kiadáshoz már megítélt kifizetéseket kiegészítő havi kifizetésről. (A részleteket lásd az ehhez a jelentéshez csatolt munkadokumentum 4. mellékletében.)

A 2008-AS EMGA-KÖLTSÉGVETÉS VÉGREHAJTÁSA

Bevezetés

A 2008-as mezőgazdasági évben mind az EU, mind a világ piacain számos mezőgazdasági termék árának igen éles és jelentős csökkenése volt megfigyelhető a költségvetési év vége felé. A fenti árcsökkenések elsősorban a növény- és a tejtermékeket érintették, míg a húsárak javultak. 2008-ban a teljes uniós szántóföldinövény-termesztés volumene jelentősen megnövekedett 2007-hez képest, szemben az állattenyésztés kismértékű növekedésével. A mezőgazdasági piacokat meghatározó fejlemények, valamint egyéb tényezők hatást gyakoroltak az EMGA kiadásaira és a rendelkezésre álló kötelezettségvállalási előirányzatok felhasználására a költségvetés egyes területein.

A költségvetés teljes végrehajtása 42 181,2 millió EUR-t tett ki (a cukoripar szerkezetátalakítási alapja nélkül). A mezőgazdaság és vidékfejlesztés vonatkozásában (05. szakpolitikai terület) a piaci intézkedésre vonatkozó kiadások összege 4 159,3 millió EUR-t, a közvetlen támogatások összege 37 568,6 millió EUR-t tett ki, és így mindkét ágazat meghaladta a rendelkezésre álló költségvetési előirányzatokat. Ezt a kiadást a költségvetés eredeti előirányzataiból finanszírozták a 2007. évről áthozott célhoz kötött bevétel (1 159,5 millió EUR) teljes összegének és a 2008-ban beszedett célhoz kötött bevétel egy részének (87,5 millió EUR a teljes 1 561,6 millió EUR összegből) felhasználásával. A felhasználás teljes fenti összege tartalmazza továbbá a halászati piacokra vonatkozó intézkedéseket (11. szakpolitikai terület) érintő előirányzatokat 51,8 millió EUR összegben, valamint állat- és növényegészségügyi intézkedésekhez kapcsolódóan (17. szakpolitikai terület), amelynek összege 407,8 millió EUR. (A részleteket lásd a 3. mellékletben.)

A 2008. ÉVI MEZŐGAZDASÁGI KÖLTSÉGVETÉS VÉGREHAJTÁSÁRA VONATKOZÓ MEGJEGYZÉSEK

Az alábbiakban található néhány rövid megjegyzés a 2008. évi mezőgazdasági költségvetésben rendelkezésre álló előirányzatok felhasználására vonatkozóan. A 3. melléklet tartalmazza a fenti költségvetés teljesítését, rávilágítva a jelen teljesítés, valamint az eredeti költségvetésben és a 3/2008. számú módosító indítványban szereplő előirányzatok közötti különbségekre.

A mezőgazdasági piacokon történő intervenciók

A költségvetési hatóság 4 032,4 millió EUR összegben ítélt meg eredeti előirányzatokat erre a fejezetre, mivel 467,0 millió EUR összegű célhoz kötött bevételt vett figyelembe. A kifizetések 4 159,3 millió EUR összeget tettek ki. A költségvetésnek e fejezetén belül a gyümölcsre és zöldségre vonatkozó kiadások meghaladták az eredeti előirányzatokat, és azokat az ehhez a ágazathoz rendelt bevételből fedezték. A sertéshús vonatkozásában a felmerült kiadások túllépték az ágazat előirányzatait. A cukor- és a borágazat előirányzatai esetében alulteljesítés volt jellemző. A fenti teljesítések fő okai röviden az alábbiak:

Cukor

Az ágazati előirányzatok alulteljesítése elsősorban az export-visszatérítésekhez kapcsolódó alacsonyabb kiadásoknak tudható be, amelynek oka export-visszatérítési ráta alacsonyabb szintje az adott gazdasági évben, valamint a vártnál alacsonyabb kifizetések az esedékes export-visszatérítések tekintetében.

Gyümölcs és zöldség

A termelői szervezetek által igénybevett működési alapok részére a költségvetési hatóság 105,0 millió EUR összegben ítélt meg eredeti előirányzatokat, mivel 467,0 millió EUR összegben vett figyelembe olyan bevételt, amelyet a fenti rendszer finanszírozásához rendeltek. A tagállamoknál 581,6 millió EUR kiadás merült fel. A költségvetés eredeti előirányzatait meghaladó kiadásokat a célhoz kötött bevételek fenti összege, valamint a költségvetés egyéb tételeiből átcsoportosított 9,6 millió EUR összegű előirányzat fedezte.

Szőlészeti-borászati termékek

Az ágazatban az előirányzatok alulteljesítése az alacsonyabb kiadásoknak tudható be, amelyek oka elsősorban – a 2008. évi költségvetésben figyelembe vett volumenhez és területekhez képest – a szeszesital-ágazatnak szánt borpárlatok alacsonyabb volumene, valamint a vártnál kisebb olyan területek, amelyekre szerkezetátalakítási és szőlőskert-átalakítási támogatást fizettek.

Sertéshúságazat

Az ágazati előirányzatok túlteljesítése elsősorban a Bizottság által hozott azon intézkedésekből eredő kiadásoknak tudható be, amelyek a 2007. év második felében az ágazatban jelentkező nehéz helyzet elhárítására irányultak. Nevezetesen a Bizottság magántárolási támogatást vezetett be, valamint friss és fagyasztott sertéshúsra vonatkozó export-visszatérítést valamennyi rendeltetési hely vonatkozásában. A fenti rendszerekre vonatkozóan nem szerepeltek előirányzatok a 2008. évi költségvetésben, és az ebből eredő kiadásokat részben a piaci intézkedésekhez rendelt bevételek, részben pedig a költségvetés egyéb tételeiből átcsoportosított előirányzatok fedezték.

Közvetlen támogatások

A költségvetési hatóság által ennek a fejezetnek odaítélt eredeti előirányzatok összege 36 832,0 millió EUR volt. Ebben a fejezetben a felmerült kiadások összege 37 568,6 millió EUR volt.

E kiadás kb. 75 %-a az egységes támogatási rendszerre (ETR) vonatkozott. Ebben a rendszerben a költségvetési hatóság 27 220,0 millió EUR összegben ítélt oda előirányzatokat, mivel figyelembe vette az ehhez kötött bevételeket 1 470,0 millió EUR összegben. Így az ETR finanszírozására rendelkezésre álló teljes előirányzat 28 690,0 millió EUR volt. A tagállamok körében felmerült kiadások összege 28 233,8 millió EUR-t tett ki. A fenti kiadások odaítélt előirányzatok által nem fedezett részét (1 013,8 millió EUR) a jelen rendszerhez rendelt jövedelem és az átcsoportosítások fedezték.

A CÉLHOZ KÖTÖTT BEVÉTELEK FELHASZNÁLÁSÁRA VONATKOZÓ MEGJEGYZÉSEK

Az EMGA-hoz rendelt bevételek

A 2007-ről 2008-ra ténylegesen átvitt, célhoz kötött bevételek összege 1 159,5 millió EUR, amely teljes mértékben a 2008-as költségvetési év kiadásainak finanszírozására használtak fel a költségvetési rendelet 10. cikke szerint. A fenti összeg szolgált fedezetül a termelői szervezetek általi igénybevett működési alapok 362,7 millió EUR összegű kiadásaihoz és a 796,9 millió EUR összegű közvetlen támogatásokhoz. (A részleteket lásd a 4. mellékletben.)

A 4. melléklet szerint a 2008-ban beszedett célhoz kötött bevétel összege 1 561,6 millió EUR, amely az alábbiakból eredt:

- A megfelelőségi vizsgálatok szerinti kiigazítások összege 984,6 millió EUR volt, meghaladva az eredetileg várt 500,0 millió EUR-t, mivel az év során 2 további, megfelelőségi vizsgálatra vonatkozó határozatot hoztak.

- Szabálytalanságokra kiszabott szankciókból származó bevételek, amelyek összege 356,1 millió EUR volt, meghaladva a várt összeget (80,0 millió EUR). Ez kivételes helyzet volt az ad hoc kiigazítások miatt, amelyeket a tagállamokkal szemben érvényesítettek a kifizető ügynökségek számláinak hosszú távú szabálytalanságaira vonatkozóan.

- A tejilletékből származó bevételek 220,9 millió EUR összeget tettek ki.

A cukorágazat ideiglenesen rendelkezésre álló szerkezetátalakítási összegei

Az előzetesen becsült 530,0 millió EUR összeghez képest a 2007. évi költségvetési évről 2008-ra ténylegesen áthozott, célhoz kötött bevétel 735,8 millió EUR volt, mivel a tagállamok által fizetett diverzifikációs és kiegészítő támogatások a vártnál alacsonyabbak voltak. A cukoripar szerkezetátalakítási alapjának kedvezményezettei részére kifizetett összes támogatást követően az átmeneti szerkezetátalakítási összegek egyenlege 2 044,6 millió EUR volt, amelyet áthoztak 2009-re. (A részleteket lásd a 4. mellékletben.)

A CUKORIPAR SZERKEZETÁTALAKÍTÁSI ALAPJÁNAK VÉGREHAJTÁSÁRA VONATKOZÓ MEGJEGYZÉSEK

A tagállamok által az átalakított szerkezetű cukoripar részére, továbbá diverzifikációs támogatásokra és cukorfinomításra teljesített összes kifizetés összege 1 284,0 millió EUR volt. Ezeket a támogatásokat azokból a fent említett bevételekből fizették ki, amelyek a cukoripar ideiglenesen szerkezetátalakítási összegeiből származtak. Ami a fenti támogatások kifizetését illeti: 735,8 millió EUR-t a 2007. évről áthozott, célhoz kötött bevételből finanszíroztak, míg az 548,3 millió EUR összegű egyenleg kifizetése a tagállamok által beszedett és a 2008. évi költségvetésbe befizetett célhoz kötött bevételből történt.

A KIADÁS TÍPUSA SZERINTI LEBONTÁS

Az EMGA teljes kiadása 42 181,2 millió EUR (a cukoripar szerkezetátalakítási alapja nélkül). Az alábbiakban a fenti kiadás részletezése látható a legfontosabb kategóriák szerint, feltüntetve a teljes 2008. évi EMGA kiadásokhoz viszonyított százalékos arányokat:

Export-visszatérítések

Az export-visszatérítésekre szánt kiadások 925,4 millió EUR-t tettek ki, azaz az összes kiadás 2,19%-át.

Közvetlen támogatások

A közvetlen támogatásokra fordított kiadások 37 568,6 millió EUR-t tettek ki, azaz az összes kiadás 89,06%-át.

Tárolás

A tárolásra fordított kiadások 147,9 millió EUR-t tettek ki, azaz az összes kiadás 0,35%-át. Az érintett főbb termékek: a gabonafélék, a bor-, a tej-, a sertéshús-, a tojás- és a baromfiágazat termékei.

Egyéb intézkedések

Az egyéb intervenciós kiadások összege 3 553,3 millió EUR volt, azaz a teljes éves összeg 8.42 %-a. Ez a fejezet olyan kiadásokat foglal magában, amelyek nem tartoznak a fenti kategóriák egyikébe sem.

Vidékfejlesztés

Az egykori EMOGA[7] Garanciarészlegére nem szerepeltek előirányzatok a 2008. évi költségvetésben. Ugyanakkor a tagállamok bejelentették korábban kifizetett előlegek visszaigénylését –14,1 millió EUR összegben.

A kiadások típusonkénti bontásának az alakulását a 2003–2008-as időszakban a 6. melléklet mutatja be.

[pic]

[pic]

[pic]

[pic]

[pic]

[pic]

[pic]

[1] Az eljárást az 1. melléklet ismerteti.

[2] Ezek az összegek nem szerepelnek a költségvetés bevételi soraiban (670. jogcímcsoport: Az EMGA-t érintő bevételek), hanem ezen jogcímcsoportokra vonatkozó költségvetési megjegyzésekben vannak megemlítve.

[3] HL L 209., 2005.8.11., 1. o.

[4] Ezek a cukoripart érintő összegek nem szerepelnek a költségvetés bevételi soraiban (680. jogcímcsoport: ideiglenes szerkezetátalakítási összegek), hanem ezen jogcímcsoportokra vonatkozó költségvetési megjegyzésekben vannak megemlítve.

[5] A kiadásokra vonatkozó havi nyilatkozatokat a tagállamok az N+1 hónap 10. napjáig küldik meg.

[6] A részletes nyilatkozatokat a tagállamok havonta, az N+1 hónap 20. napjáig. küldik meg (a 104. táblázat szerint).

[7] EMOGA: Európai Mezőgazdasági Orientációs és Garanciaalap